บอร์ด TKS ไฟเขียวตั้งบ.ย่อย-บ.ร่วมทุน ลุยธุรกิจสิ่งพิมพ์/IT
บอร์ด TKS ไฟเขียวตั้ง 2 บ.ย่อยประกอบธุรกิจสิ่งพิมพ์และบรรจุภัณฑ์พิมพ์ลวดลาย-พัฒนาซอฟต์แวร์และงานบริการต่างๆ เกี่ยวกับระบบสารสนเทศ พร้อมอนุมัติตั้งบ.ร่วมทุนประกอบธุรกิจการสิ่งพิมพ์
11 พ.ย. 2558

บริษัท ที.เค.เอส. เทคโนโลยี จำกัด (มหาชน) หรือ TKS ระบุว่า ที่ประชุมคณะกรรมการบริษัท ครั้งที่4/2558 ซึ่งประชุมเมื่อวันที่ 10 พฤศจิกายน 2558 ได้มีมติเห็นชอบในการจัดตั้งบริษัทย่อย 2 บริษัทคือบริษัท เทคโน พริ้นท์ แอนด์ เพ็ค จำกัดประกอบธุรกิจสิ่งพิมพ์และบรรจุภัณฑ์พิมพ์ลวดลายทุนจดทะเบียน 25,000,000บาท แบ่งออกเป็นหุ้นสามัญจำนวน 5,000,000 หุ้น มูลค่าหุ้นละ 5บาทโครงสร้างการถือหุ้น บริษัท ที.เค.เอส. สยามเพรส แมเนจเม้นท์ จำกัด (บริษัทย่อย) ถือหุ้น 99.99%
ส่วนอีกบริษัทย่อยคือบริษัท ทีไอเทค จำกัดประกอบธุรกิจการให้บริการพัฒนาซอฟต์แวร์และงานบริการต่างๆ เกี่ยวกับระบบสารสนเทศทุนจดทะเบียน 5,000,000 บาท แบ่งออกเป็นหุ้นสามัญจำนวน 500,000 หุ้น มูลค่าหุ้นละ 10บาทโครงสร้างการถือหุ้น บริษัท ที.เค.เอส. สยามเพรส แมเนจเม้นท์ จำกัด (บริษัทย่อย) ถือหุ้น 70.0%
ขระเดียวกันมีการอนุมัติจัดตั้งบริษัทร่วมทุนกิจการร่วมค้า TNT&amp;TKS Technologies Co., Ltd.ประกอบธุรกิจการสิ่งพิมพ์ และบริการสารสนเทศในต่างประเทศทุนจดทะเบียน 1,000,000.- บาท โครงสร้างการถือหุ้น บริษัท ที.เค.เอส. สยามเพรส แมเนจเม้นท์ จำกัด (บริษัทย่อย) ถือหุ้น 60.0%
 